open-index/open-wikipedia-markdown huggingface dataset:
Helgi Johanson

**Helgi Johanson** (neiupõlvenimi **Helgi Pihlak**; 15. august 1929 Viljandi – 8. november 2024) oli eesti arst.

## Elukäik
1947 lõpetas Viljandi 1. keskkooli ja astus Tartu Ülikooli arstiteaduskonda. 

1953 lõpetas ülikooli ja määrati Viljandi sanitaar-epidemioloogiajaama peaarstiks. Selles ametis töötas ta 1968. aastani ja omandas tervishoiuorganisaatori esimese kategooria.

1969 viidi Viljandi Rajooni Keskhaigla peaarsti esimese asetäitja kohale rajooni elanikkonna meditsiinilise teenindamise alal. Selles ametis töötas ta pensionile jäämiseni 1989. aastal. Pärast seda töötas Viljandi haiglas arsti-statistikuna. 

Ta kuulus Viljandi Arstide Teaduslikku Seltsi ja oli ka selle juhatuse liige. 1988. aastast oli ta Eesti Arstide Liidu liige.

## Tunnustus

* 1984 Eesti NSV teeneline arst.

## Viited
Hydnellum lepidum

***Hydnellum lepidum*** on pilvikulaadsete seltsi sugukonda mütsnarmikulised kuuluv seente liik. Seene varasemad nimed olid *Sarcodon lepidus*, *Sarcodon regalis*.

Seen kasvab koos lehtpuudega ja on kibeda maitsega. Selle leidis aastal 2024 Eestis esmakordselt Sven Pruul.

## Välislingid
* ''Hydnellum lepidum'' andmebaasis eElurikkus
Kieźliny

**Kieźliny** (saksa keeles *Köslinen*, *Kieslinen*) on küla Poolas Warmia-Masuuria vojevoodkonnas Olsztyni maakonnas Dywity vallas. Kieźliny asub Olsztyni kesklinnast ligikaudu 5 km põhjakirdes.

Küla on esmamainitud 1348. aastal.

Kieźlinys asub 1906. aastal ehitatud uusgooti stiilis kirik.

## Viited
1995. aasta Aserbaidžaani riigipöördekatse

**1995. aasta Aserbaidžaani riigipöördekatse** (ka **Türgi riigipööre Bakuus**) oli riigipöördekatse, mida proovisid Eriotstarbelise Politseiüksuse (OPON) juhi kolonel Rövşən Cavadovi eestvedamisel läbi viia Aserbaidžaani relvajõudude väeosad. Mässuliste eesmärk oli kukutada president Heydər Əliyev ning taastada ekspresident Əbülfəz Elçibəy võim. Võimupööre läks luhta, kui Türgi president Süleyman Demirel kavatsustest teada sai ning Əliyevit hoiatas. Aserbaidžaani sõjavägi piiras 17. märtsil 1995 mässuliste laagri sisse ning ründas seda, kolonel Cavadov hukkus. Aasta hiljem Türgis puhkenud Susurluki skandaal heitis valgust asjaolule, et mitmed Türgi institutsioonid oleksid riigipööret toetanud.

## Kirjandus
* 
*  (contains the Susurluk reports in the annex, and material on the Kontrgerilla) (inglise keeles)
2018. aasta Eesti meistrivõistlused Kreeka-Rooma maadluses

Võistlused toimusid veebruaris Valgas.

Eesti meistriks tulid:

* kuni 60 kg –  Helary Mägisalu

* kuni 67 kg –  Denis Bolunov

* kuni 72 kg – Randel Uibo

* kuni 77 kg – Hans Uku Leitham

* kuni 82 kg – Erkki Alak

* kuni 87 kg – Eerik Aps

* kuni 97 kg – Kevin Baumann

* kuni 130 kg – Artur Vititin
Loïc Meillard

**Loïc Meillard** (sündinud 29. oktoobril 1996 Neuchâtelis) on Šveitsi mäesuusataja, kes on spetsialiseerunud slaalomi ja suurslaalomi võistlustele.

Meillard tegi oma maailmakarikavõistluste debüüdi 2015. aasta jaanuaris Adelbodenis suurslaalomis. Tema noorem õde Mélanie on samuti mäesuusataja.

2015. aasta juunioride maailmameistrivõistlustel Norras Hafjellis võitis ta super-G-s pronksmedali, suurslaalomis hõbeda ja Alpi kahevõistluses kulla.

2016. aasta veebruaris saavutas Meillard oma esimesed MK-etapi punktid Hinterstoderi suurslaalomis, saades 27. koha ning tema esimene esikümne (kaheksas) koht tuli järgmisel nädalal Kranjska Goras. Tema esimene poodiumikoht oli teine koht suurslaalomis 2018. aasta detsembris Austrias Saalbach-Hinterglemmis. Järgmisel päeval samal mäel saavutas Meillard slaalomis teise koha, Marcel Hirscheri järel.

Oma kolmandal MM-il 2021. aastal võitis Meillard kaks pronksmedalit, paralleelslaalomis ja Alpi kahevõistluses ning oli suurslaalomis viies.

## Välislingid

*Loïc Meillardi ametlik koduleht
*[Loïc Meillard [ROK]-i veebilehel]
*[Loïc Meillard [Rahvusvaheline Suusaföderatsioon|FIS]-i veebilehel]
*Loïc Meillard Olympedia veebilehel
*Loïc Meillard Ski-DB Alpine Ski Database veebilehel
Unterweißenbach

**Unterweißenbach** on vald (*Marktgemeinde*) Austrias Ülem-Austria liidumaal Freistadti ringkonnas.

## Viited
Laitse alaealiste parandusasutus

**Laitse alaealiste parandusasutus** oli aastatel 1938–1945 Laitse mõisa maa-alal asunud alaealiste kurjategijate parandusasutus.

1938. aastatel viidi Harku alaealiste parandusasutus üle Laitse mõisa rajatud parandusasutusse. Asustuse direktor oli J. Koni.

Asutus viidi Laitsest 1945. aastal üle Koluverre ning sisuliselt ühendati sealse parandusasutusega.

## Viited
Harku alaealiste parandusasutus

**Harku alaealiste parandusasutus** oli aastatel 1919–1938 Harku mõisa maa-alal asunud alaealiste kurjategijate parandusasutus (alates 1935. aastast noortevangla).

## Kasarmulinnak ja sõjavangilaager
Aastatel 1913–1917 rajati Harku mõisa maa-alale Peeter Suure merekindluse Harku sõjaväelinnak. 1918. aasta kevadel, kui sõjaväelinnak läks Saksa okupatsioonivägede kätte, rajati sinna vangilaager. Saksa vägede lahkudes võttis linnaku üle Eesti Vabariik ning kasutas seda samuti kinnipidamiskohana.

## Asukoht
Kasarmulinnak rajati Harku mõisa loomapidamishoonetest läände, Harku mõisa peahoonest umbes 1 km lääneloodesse. Kui 1926. aastal rajati Harku mõisa peahoonest umbes 700 m kirdesse Harku vangla, oli parandusasutuse ja vangla vaheline kaugus umbes 1,6 km. Kuna parandusasutus oli seotud vanglaga, on tihti ekslikult arvatud, et need paiknesid ühel maa-alal.

## Ajalugu
22. aprillil 1919 otsustas ajutine valitsus anda Harku mõisa ja Harku vallamaja vahel olnud endised Peeter Suure merekindluse Harku sõjaväelinnaku ehitised ühes kõigi päraldustega Kohtuministeeriumi Vangimajade Peavalitsuse tarvitada kurikalduvustega laste parandusasutuse jaoks ning kinnitas Kohtuministeeriumi määrusega Alaealiste kasvatus-parandusmajade seaduse alusel Harku alaealiste kurjategijate kolonii (alaealiste kurikalduvustega laste parandusmaja) ajutise põhikirja. Asutuse eluolu juhtivad organid olid põhikirja järgi Kohtuministeeriumi Vangimajade Peavalitsus, valvekomisjon, asutuse pedagoogikanõukogu ja asutuse direktor koos abiga.

Asutuse juures oli kuueklassiline algkool, mille direktor oli Andres Kurol ning õppetöökojad. Asutus oli mõeldud ennekõike kohtuotsusega sinna suunatud ja varem kuritegusid sooritanud poistele. 1928. aastal seisuga oli asutuse 122 kasvandikust 98% seal varguste tõttu. Asutuses oli 1929. aasta lõpul 141 ning 1930. aastate keskpaigaks 152 kasvandikku. 1931. aasta Vangistusseadus sätestas distsiplinaarkaristusena pedagoogikanõukogu kooskõlastusel asutuse direktori poolt määratavana ka kehalise karistuse. Kehaline karistus määrati „raskete kõlblusevastaste ning teiste korravastaste tegude eest, mis saadetud korda teadlikult ja tingitud alaealise hingeelu kahjulikkudest mõjudest“. Karistus seisnes „kergete vitsadega löömises kasvandiku paljastatud istmikule. 1935. aasta 1. veebruarist kehtima hakanud Vangistusseadustikuga reorganiseeriti asutus noortevanglaks.

1938. aastatel viidi Harku alaealiste parandusasutus üle Laitse mõisa rajatud Laitse alaealiste parandusasutusse. Harku asutuse maa-alale rajati Harku tööpõlgurite töölaager.

## Viited
Atle Lie McGrath

**Atle Lie McGrath** (sündinud 21. aprillil 2000 Ameerika Ühendriikides Vermontis) on Norra mäesuusataja. 

Ta saavutas oma esimesed MK-etappide poodiumikohad 2020. aasta detsembris Itaalias Alta Badias suurslaalomis ja 2022. aasta märtsis Austrias Flachaus slaalomis.

Lie McGrath osales juunioride maailmameistrivõistlustel 2018. ja 2019. aastal; ta võitis mõlemal aastal osa kõigil võistlusaladel. 2018. aastal oli ta kolmel alal parim U18 suusataja. 2019. aastal võitis ta Alpi kahevõistluses hõbemedali. Lie McGrath oli kiirlaskumises neljas, poodiumikohast jäi teda lahutama vaid 0,01 sekundit.

Kui Lie McGrath oli kaheaastane, kolis tema pere Oslosse. Tema isa, ameeriklane Felix McGrath, võistles aastatel 1984–1990 USA suusakoondise liikmena maailma karikasarjas. Tema ema Selma Lie oli murdmaasuusataja Norras ja Vermonti ülikooli NCAA võistkonnas. Tal on ka noorem vend nimega Leo.

Lie McGrath treenis kuni 12. eluaastani murdmaasuusatamist ja mängis kuni 15. eluaastani jalgpalli. Ta kuulub spordiklubisse Bærums SK.

## Välislingid

*[Atle Lie McGrath [ROK]-i veebilehel]
*[Atle Lie McGrath [Rahvusvaheline Suusaföderatsioon|FIS]-i veebilehel]
*Atle Lie McGrath Olympedia veebilehel
*Atle Lie McGrath Ski-DB Alpine Ski Database'i veebilehel
*Atle Lie McGrath Norra koondise veebilehel
Vägivallatu suhtlemine

**Vägivallatu suhtlemine** (VVS) on vägivallatuse ja humanistliku psühholoogia põhimõtetele toetuv lähenemine, mis hõlmab suhtlemist, mõistmist ja ühenduse loomist. See ei ole katse lõpetada lahkarvamusi, vaid pigem meetod, mille eesmärk on arendada empaatiavõimet ja luua võrdsusel põhinevaid suhteid. Meetodi keskmes on arusaam, et iga inimese vajadused on võrdselt olulised. Vägivallatu suhtlemine arenes välja isiksusekeskses teraapias kasutatud kontseptsioonidest ja selle töötas välja kliiniline psühholoog Marshall Rosenberg 1960. ja 1970. aastatel. 

Vägivallatu suhtlemise kohta on suur hulk materjale, sealhulgas Rosenbergi raamat "Vägivallatu suhtlemine: Elu keel".

## Vägivallatu suhtlemise meetod
### Põhikomponendid
Vägivallatu suhtlemine tugineb neljale põhikomponendile:

# **Vaatlus** – teise inimese käitumise erapooletu jälgimine ilma hinnangute ja kriitikata. Selge ja aus suhtumine teistesse on vaatluse keskne element.
# **Tunded** – oma tunnete selge ja täpne väljendamine. Oluline on eristada tõelisi emotsioone hinnangutest ja interpretatsioonidest.
# **Vajadused** – inimeste käitumist ja tundeid juhivad vajadused. Maslow’ vajaduste hierarhia alusel on oluline mõista ja väljendada selgelt oma vajadusi.
# **Palve** – soovide ja vajaduste edastamine selges, positiivses ja konstruktiivses keeles.

### Olulised põhimõtted
* **Tähelepanu ja empaatia**: vägivallatu suhtlemine rõhutab, et empaatia tähendab tähelepanu suunamist teise inimese sõnumile, ilma oma hinnangute või nõuanneteta.
* **Vastutuse võtmine**: inimene peaks olema valmis aktsepteerima vastutust oma tunnete ja vajaduste eest, selle asemel et süüdistada teisi.
* **Kuulamine ja peegeldamine**: teise inimese tunnete ja vajaduste mõistmiseks on oluline aktiivselt kuulata ja peegeldada, mida nad on öelnud.

## Viited

## Välislingid
* Vägivallatu kommunikatsiooni keskus – mittetulunduslik rahvusvaheline organisatsioon
* 
* Nonviolent Communication by the authentic communication group - online skills training that helps to improve personal development
Rövşən Cavadov

**Rövşən Bəxtiyar oğlu Cavadov** (19. oktoober 1951 – 17. märts 1995) oli Aserbaidžaani sõjaväelane, Aserbaidžaani relvajõudude ohvitser ning Eriotstarbelise Politseiüksuse (OPON) juht.

Tema karjäär hakkas kiiresti edenema, kui Aserbaidžaan iseseisvus: Cavadovist sai sõjaväelise politsei eriüksuse OPON juht, talle allus paar tuhat meest. OPON-i loomine tekitas pingeid tema ja president Heydər Əliyevi vahel. Konflikt kasvas 1995. aastal riigipöördekatseks, mis päädis OPON-i peakorteri sissepiiramisega. Cavadov hukkus selles tulevahetuses.

## Viited
Hallid Hundid

**Hallid Hundid** (türgi keeles *Bozkurtlar*; ametlikult *Ülkü Ocakları Eğitim ve Kültür Vakfı*, lühendatult *Ülkü Ocakları* – 'idealistlikud südamed') on Türgi paremäärmuslik poliitiline liikumine ja Rahvusliku Liikumise Partei (MHP) noortetiib. Seda on peetud ultranatsionalistlikuks, neofašistlikuks ja rassistlikuks, vahel lausa surmaeskadroniks ja terroriorganisatsiooniks. Hallide Huntide liikmed eitavad organisatsiooni poliitilisust ning nimetavad seda eelkõige kultuuri- ja haridusliikumiseks.

Hallidele Huntidele pani 1960. aastate lõpus alguse kolonel Alparslan Türkeş ning nad said tuntuks 1970. aastate teises pooles puhkenud poliitilise vägivalla laine ajal, kui nad pidasid vasakäärmuslaste ja -aktivistide vastu partisanivõitlust. Asjatundjate hinnangul vastutavad Hallid Hundid enamiku tol perioodil toimunud veretööde eest, sh detsembris 1978 läbi viidud Maraşi veresauna, milles hukkus üle 100 aleviidi. Väidetavalt olid nad ka mais 1977 toimunud Taksimi väljaku veresauna ja 1978. aastal alanud Türgi-Kurdi sõja taga. Mais 1978 toimunud paavst Johannes Paulus II atentaati üritas küll nende liige Mehmet Ali Ağca, kuid Hallide Huntide seotust sellega ei ole suudetud tõestada.

Halle Hunte on seostatud Türgi süvariigi, NATO operatsiooni Gladio raames loodud Kontrgerilla ning Türgi maffiaga. Nende põhilised sihtmärgid on olnud Türgis elavad rahvusvähemused, nagu kurdid, kreeklased ja armeenlased, aga ka vasakaktivistid.

Hallid Hundid toetavad panturkismi ning 1990. aastatel laienes nende tegevus ka muslimi ja turgi rahvastikuga endistesse Nõukogude liiduvabariikidesse. Tuhanded nende liikmed osalesid esimeses Mägi-Karabahhi sõjas Aserbaidžaani poolel ning nii esimeses kui ka teises Tšetšeenia sõjas Tšetšeenia poolel. Pärast läbikukkunud 1995. aasta Aserbaidžaani riigipöördekatset keelati nende tegevus seal. 2005. aastal keelati nad ka Kasahstanis ning määratleti seal terroriorganisatsiooniks.

Organisatsioon tegutseb ka Põhja-Küprosel ning suure türgi kogukonnaga Lääne-Euroopa riikides, nagu Saksamaa, Belgia ja Holland. Hallid Hundid on Saksamaa suurim paremäärmuslik liikumine. Novembris 2020 keelati nende tegevus Saksamaal seoses vaenukõne ja poliitilise vägivallaga. Mais 2021 kutsus Euroopa Parlament liikmesriike üles Halle Hunte terroriorganisatsiooniks määratlema.

Kuigi 1970. ja 1980. aastatel nimetati liikumist paramilitaarseks või militaristlikuks, väidab 1997. aastal juhtimise üle võtnud Devlet Bahçeli, et liikumist on reformitud. 2021. aastal toetas Halle Hunte 3,2% Türgi valijatest.

## Vaata ka
* Ksenofoobia ja diskrimineerimine Türgis
* Türgi rahvuslus
* Ergenekon (organisatsioon)
* Nasyonal Aktivite ve Zinde İnkişaf

## Kirjandus
* 
* 
* Barbara Hoffmann, Michael Opperskalski, Erden Solmaz: *Graue Wölfe. Koranschulen. Idealistenvereine. Türkische Faschisten in der Bundesrepublik [Grey Wolves. Koranic schools. Idealists clubs. Turkish fascists in Germany]*. Köln 1981, .
* Jean-Christophe Grangé: *Das Imperium der Wölfe [The Empire of the Wolves]*. Bergisch Gladbach 2005, .
* 
*
Teri Garr

**Terry Ann Garr** (11. detsember 1944 Los Angeles, California – 29. oktoober 2024 Los Angeles) oli USA näitleja. Ta on eelkõige tuntud oma komöödiarollidest poolest 1970. ja 1980. aastatel.

Suurema osa lapsepõlvest veetis ta Los Angelese North Hollywoodi linnaosas. Tema isa oli näitleja ja koomik, kes esines vodevillides, ning ema tantsija. Noorena õppis Garr balletti ja teisi tantsukunsti vorme. Näitlejana hakkas Garr väikestes rollides mängima juba teismelisena 1960. aastate esimeses pooles, muuhulgas tegi ta tantsijana kaasa mitmes Elvis Presley muusikafilmis. Garr õppis kaks aastat San Fernando Valley State College'is (praegune California State University, Northridge), kuid ei lõpetanud seda ning kolis New Yorki, et jätkata seal karjääri näitlejana. New Yorgis õppis ta näitlemist Lee Strasbergi instituudis. Suurema läbimurde tegi ta 1968. aastal, kui mängis "Star Treki" teise hooaja viimases episoodis "Assignment: Earth".

Esimesed tähelepanuväärsed filmirollid tegi Garr 1974. aastal, kui mängis Francis Ford Coppola trilleris "Kõnelus" ("The Conversation"; 1974) ja Mel Brooksi õuduskomöödias "Noor Frankenstein" ("Young Frankenstein"). Neile järgnesid edukad rollid Carl Reineri komöödiafilmis "Oh, jumal" ("Oh, God"; 1977), Steven Spielbergi ulmefilmis "Kolmanda astme lähikontakt" ("Close Encounters of the Third Kind"; 1977) ning seiklusfilmis "The Black Stallion" (1979).

1982. aastal mängis ta Sydney Pollacki romantilises komöödiafilmis "Tootsie" raskustes olevat näitlejat, kes kaotab ühes haiglaseriaalis naisrolli enda meessoost sõbrale. Selle rolli eest esitati ta parima naiskõrvalosatäitja Oscarile ja Briti Filmi- ja Telekunsti Akadeemia auhinnale.

Hiljem mängis Garr veel sellistes filmides nagu "Kogu südamest" ("One From the Heart"; 1982), "Hr. Ema" ("Mr. Mom"; 1983), "Firstborn" (1984), "Pärast tunde" ("After Hours"; 1985), "Laske tal sõita" ("Let It Ride"; 1989), "Juhm ja juhmim" ("Dumb and Dumber"; 1994), "Prêt-à-Porter" (1994), "Ingel nimega Michael" ("Michael"; 1996) ning "Kummitusmaailm" ("Ghost World"; 2001).

Tänu oma kiirele taibule ja võluvale naljatamisele oli ta nõutud külaline hilisõhtustes jutusaadetes, näiteks "The Tonight Show Starring Johnny Carson" ja "Late Night with David Letterman". Aastatel 1997–1998 tegi ta kõrvalrolli Phoebe Abbottina situatsioonikomöödias "Sõbrad" ("Friends").

2002. aastal teatas Garr, et tal on diagnoositud polüskleroos, mis mõjutas tema näitlejatööd. Ta lõpetas näitlejakarjääri 2011. aastal.

## Viited

## Välislingid
*
Tallinna uus vangla

**Tallinna uus vangla** on Tallinna Vangla kinnine kambervangla Harjumaal Rae vallas.

## Ajalugu
1996. aastal kinnitati vanglateenistuse arengukava, millega nähti ette ehitada nüüdisaegsed piirkondlikud vanglad Ida-Viru, Tartu ja Harju maakonnas ning uus vanglate haigla. Uusi vanglaid on vaja selleks, et muuta vanglad kohast, kus inimesi lihtsalt teatud aeg kinni hoitakse, kohaks, kus vangidega tehakse sihipärast tööd, et nad vabadusse naastes oskaksid seaduskuulekalt toime tulla. Selline eesmärk sätestati ka Riigikogus vastu võetud "Kriminaalpoliitika arengusuundades aastani 2010".

Analüüs aga näitas, et riigi kriminaalpoliitika eesmärke ei ole võimalik saavutada, kui piirduda Tallinna vanas vanglas pelga värskendamisega, sest kinnistu oli liiga väike ja asus Tallinna kesklinnas. Sestap otsustati ehitada uus tänapäevane vangla.

Esialgu plaaniti ehitada uus vangla Maardu linna endise keemiakombinaadi territooriumile, aga see jäi ära naabruses asunud Vopak E.O.S.-i vastuseisu tõttu.

Uuele vanglale sobiv koht leiti Rae vallas Soodevahe ja Koplimetsa külas. Rae vallavolikogu algatas 8. juulil 2011 detailplaneeringu, et rajada 50 hektarile Tallinna uue vangla hooned.

Vangla valmis sügisel 2018. Vangid toimetati vanast vanglast uude detsembris 2018. Seejärel suleti Tallinna vana vangla Magasini tänaval ning Riigi Kinnisvara andis selle Eesti jõustruktuuridele õppuste läbiviimiseks.

## Kirjeldus
Uus vangla on kambertüüpi. Vangla eluosakondadesse on kavandatud 512 kambrit mees- ja 92 kambrit naisvangidele ning veel 16 kartserikambrit mees- ja 4 kartserit naisvangidele. Vanglale lisandub arestimaja-kinnipidamiskeskus.

17. detsembri 2018 seisuga oli Tallinna vanglas 701 vangi. Neist oli süüdimõistetud vange 463 ja vahistatuid 238, eluaegse karistuse kandjaid ei olnud. 

30. mai 2022 seisuga oli Tallinna vanglas 789 vangi, neist 580 süüdimõistetuid ja vahistatuid 209. Eluaegseid vange oli 4.

## Viited
Loweomyces fractipes

***Loweomyces fractipes*** on klassi *[[Agaricomycetes]]* kuuluv kandseente liik.

Seene leidis Eestis esmakordselt aastal 2024 Sven Pruul.

## Välislingid
* ''Loweomyces fractipes'' andmebaasis eElurikkus
Erekollane püsipoorik

**Erekollane püsipoorik** (*Perenniporia tenuis*) on klassi *[[Agaricomycetes]]* torikulaadsete seltsi kuuluv seente liik.

Seen kasvab enamasti lamatammel.

## Välislingid
* Erekollane püsipoorik andmebaasis eElurikkus.
Martin Kõiv

**Martin Kõiv** (sündinud 14. juulil 1984 Jõgeval) on eesti näitleja.

Ta on lõpetanud 2002. aastal Jõgeva Gümnaasiumi ja 2006. aastal Eesti Muusika- ja Teatriakadeemia lavakunstikooli.

Martin Kõiv on töötanud aastatel 2006–2014 Vanemuises, pärast seda on olnud vabakutseline. Ta on mänginud ka filmides ja teleseriaalides ("Padjaklubi" (2015–2016), "Merivälja" (2017)).

Eesti Teatriliidu ja Eesti Näitlejate Liidu liige alates 2007. aastast.

## Isiklikku
Ta on alates 2009. aastast abielus Mari Kõivuga.
Tycho (kraater)

**Tycho** on Kuu lõunaosa mägismaal asuv kokkupõrkekraater, mis sai nime Taani astronoomi Tycho Brahe järgi. Selle vanuseks hinnatakse 108 miljonit aastat.

See on üks Kuu heledamaid kraatreid, mille läbimõõt on 85 km ja sügavus 4700 m. Kraater on selgelt piiritletud, erinevalt vanematest kraatritest, mis on hilisemate löökide tõttu kannatada saanud. Kraatri sisemuses on kõrge albeedo, mis paistab silma, kui Päike on pea kohal. Kraater on eriti silmatorkav täiskuu ajal tänu eredatele kiirtriipudele Kuu alumises servas, mis on palja silmaga vaadeldavad. Kiirtriibud on kraatri loomise käigus üles paisatud kivimaterjal. Nende pikkus on kuni 1500 km.

Jaanuaris 1968 maandus kraatri serval NASA maandur Surveyor 7.

## Viited
Waldburg (Ülem-Austria)

**Waldburg** on vald (*Gemeinde*) Austrias Ülem-Austria liidumaal Freistadti ringkonnas.

Waldburg asub *[[Mühlviertel]]is*. Jaunitzi oja ja Kronbachi oja voolavad läbi Waldburgi piirkonna. "Sepp'n Höhe" on Waldburgi kõrgeim punkt, 780 m üle mere pinna.

### Alljaotused

* Freudenthal
* Harruck
* Lahrndorf
* Marreith
* Mitterreith
* Oberschwandt
* Prechtleinschlag
* Sankt Peter
* Schöndorf
* Unterschwandt
* Waldburg

## Vaatamisväärsusi

Waldburgi kihelkonnakirikus on kolm suurepärast hilisgooti stiilis tiibaltarit. Peaaltar on pühendatud Maarja Magdaleenale. Parem küljealtar on püha Wolfgangile ja vasak küljealtar on püha Katariinale.

*Museum Mini Agrimundus*: Traditsioonilised miniatuurid maaelust.

## Sõpruslinnad

* Waldburg, Ravensburgi kreis, Baden-Württemberg, Saksamaa.

## Viited
Jonkowo

**Jonkowo** (saksa keeles *Jonkendorf*) on küla Poolas Warmia-Masuuria vojevoodkonnas Olsztyni maakonnas, Jonkowo valla halduskeskus. Jonkowo asub Olsztyni kesklinnast ligikaudu 12 km lääneloodes.

Küla läbib Olsztyn–Elblągi raudteeliin.

Jonkowo on asutatud 1345. aastal. Tõenäoliselt aastatel 1350–1375 ehitati külasse puukirik. Küla sai Kolmeteistkümneaastase sõja ajal tugevasti kannatada. 1466. aastal läks Jonkowo Poola Kuningriigi koosseisu. Kivikirik ehitati Jonkowosse 1580. aastal. Aastatel 1707–1709 kirikut laiendati. Kirikut renoveeriti ka aastatel 1785–1789. 1703. aastal rüüstasid küla Rootsi väed ja 1710. aastal suri suur osa elanikest katku. 1772. aastal läks küla Esimese Poola jagamise tagajärjel Preisi kuningriigi võimu alla. 3. veebruaril 1807 toimus küla lähedal Allensteini lahing Prantsuse ja Vene vägede vahel. Raudteeühenduse sai Jonkowo 1883. aastal. 1920. aastal toimunud rahvahääletusel otsustasid külaelanikud jääda Saksamaa koosseisu. Poolale läks Jonkowo 1945. aastal.

## Viited
Wartberg ob der Aist

**Wartberg ob der Aist** on vald (*Marktgemeinde*) Austrias Ülem-Austria liidumaal Freistadti ringkonnas.

## Inimesi

Wartbergis sündis Austria roomakatoliku kiriku ametnik Gerhard Maria Wagner.

## Viited
Windhaag bei Freistadt

**Windhaag bei Freistadt** on vald (*Marktgemeinde*) Austrias Ülem-Austria liidumaal Freistadti ringkonnas.

## Viited
Weitersfelden

**Weitersfelden** on vald (*Marktgemeinde*) Austrias Ülem-Austria liidumaal Freistadti ringkonnas.

## Alljaotused

* Eipoldschlag
* Haid
* Harrachstal (Harrachsthal)
* Knaußer
* Markersdorf
* Nadelbach
* Rabenberg
* Reitern
* Ritzenedt
* Saghammer
* Straßreit
* Stumberg
* Waldfeld
* Weitersfelden
* Wienau
* Windgföll

## Viited
Üht kaotust igavesti kandsin

**"Üht kaotust igavesti kandsin"** on 2020. aastal esilinastunud dokumentaalfilm.

Film on valminud Eesti, Colombia ja Rootsi koostöös, tootjafirmaks Alasti Kino.

## Sisu
Hille kaotab kontakti oma narkosõltuvuses pojaga pärast kibedat telefonitüli, viimane jälg temast pärineb Bogotást kuus kuud tagasi. Meeleheitel palub ta tütrel Eeval venda otsima minna, ja Eeva sukeldub Bogotá karmidesse ja ohtlikesse allilmaoludesse. Otsingute käigus hakkab Eeva mõistma venna maailma, kuid hirm selle ees, kelle või mille ta lõpuks leiab, kasvab iga päevaga.

## Tunnustus

* Publikupreemia, BIFF - Bogota International Film Festival, 2020
* Doki Kild, Eesti Dokumentalistide Gildi kolleegipreemia, 2021
* Parim dokumentaalfilm; parim montaažirežissöör (Hendrik Mägar), Eesti filmi- ja teleauhind, 2021
* Parim täispikk film; parima täispika filmi publikuauhind, Panorama du Cinéma Colombien, 2021
* Eesti Filmiajakirjanike Ühingu aasta filmi auhind Neitsi Maali, 2021
* Eesti Kultuurkapitali audiovisuaalse kunsti sihtkapitali aastapreemia, 2021

## Viited


## Välislingid

* "Üht kaotust igavesti kandsin" Eesti filmiportaalis Arkaader
* Teater. Muusika. Kino. „ÜHT KAOTUST IGAVESTI KANDSIN” — ÜHE PEREKONNA TEEKOND
Highams Park

**Highams Park** on elamutega asustatud naabruskond Londoni linnaosas Waltham Forest. Charing Crossi ajaloolisest keskpunktist jääb see 13 km kaugusele kirdesse, sellest vahetus läheduses kulgeb kaitsealune metsatukk Epping Forest.

## Vaata ka
*Walthamstow

## Välislingid
Lubomino

**Lubomino** (saksa keeles *Arnsdorf*) on küla Warmia-Masuuria vojevoodkonnas Lidzbark Warmiński maakonnas, Lubomino valla halduskeskus. Lubomino asub Lidzbark Warmińskist ligi 23 km läänes ja Olsztynist umbes 36 km põhjaloodes. 

Küla on rajatud 1308. aastal. Tellistest kirik ehitati tõenäoliselt 15. sajandi alguses. 1807. aastal hävis kirik tulekahjus. Kirik ehitati aastatel 1810–1815 uuesti üles.

## Viited
Kowale Oleckie

**Kowale Oleckie** (saksa keeles *Kowahlen*, 1938–1945 *Reimannswalde*) on küla Poolas Warmia-Masuuria vojevoodkonnas Olecko maakonnas, Kowale Oleckie valla halduskeskus. Kowale Oleckie asub Oleckost umbes 15 km põhjas ja Olsztynist ligikaudu 132 km idakirdes.

Küla on rajatud 1563. aastal.

## Viited
Črnuče

**Črnuče** (sloveeni keeles *Četrtna skupnost Črnuče*) on Ljubljana linnaosa. Črnuče asub linna põhjaosas.
Vali kord

**"Vali kord"** on 2004. aasta satiiriline dokumentaalfilm.

## Sisu
Huumorisaate Esto TV šokireporterid Rain Tolk ja Ken Saan rajavad profašistliku jäägripataljoni, mis hakkab rakendama valitsuspartei Res Publica loosungit "Vali Kord!".

## Viited


## Välislingid

* "Vali kord" Eesti filmi portaalis Arkaader
* "Nihilistid näpivad sotsiaalset kliitorit" (Sirp, 9. aprill 2004)
* "Esto TV jäädvustab oma filmis ängistust" (Postimees, 5. aprill 2004)
Šentvid

**Šentvid** (sloveeni keeles *Četrtna skupnost Šentvid*) on Ljubljana linnaosa. Šentvid asub linna loodeosas ning piirneb põhjas ja loodes Sava jõega.
Picard (kraater)

**Picard** on Kuul asuv kokkupõrkekraater, mis paikneb Kriiside meres. Kraater on saanud nime 17. sajandi prantsuse astronoomi ja geodeedi Jean Picardi järgi. 

Kraatri läbimõõt on 22,3 km ja see on kuni 2,5 kilomeetri sügavune.

See on selle mere suurim laavast üleujutamata kraater, mis on veidi suurem kui Peirce. Läänes on peaaegu täielikult üleujutatud kraater Yerkes.

## Viited
Šmarna gora (Ljubljana)

**Šmarna gora** (sloveeni keeles *Četrtna skupnost Šmarna gora*) on Ljubljana linnaosa. Šmarna gora asub linna põhjaosas Sava paremal kaldal.

Linnaosa on saanud nime läheduses paikneva Šmarna gora mäe järgi.
SELENE

**SELENE** (**''Sel**enological and **En**gineering **E**xplorer*), mida [[Jaapan]]is tuntakse rohkem hüüdnime *Kaguya'' (かぐや) järgi, oli JAXA kosmoseaparaat, mis uuris Kuud.

See oli Hiteni järel teine Jaapani kosmoseaparaat, mis jäi Kuu orbiidile tiirlema. SELENE startis 14. septembril 2007 ja selle pardal olid ka kaks väikest satelliiti Okina and Ouna. 10. juunil 2009, pärast aasta ja üheksa kuud ümber Kuu tiirlemist, kukkus see planeeritult Kuule Gilli kraatri lähedale. 

SELENE missiooniga täiustati Kuu topograafilisi kaarte, loodi Kuu tagumise külje gravitatsioonikaart, vaadeldi optiliselt Kuu lõunapoolusel asuva Shackletoni kraatri püsivalt varjutatud sisemust ning leiti tõendeid, et Maa magnetosfääri hapniku ioonid jõuavad Kuule.

## Viited
In Paradisum

**"In paradisum"** on 1993. aasta dokumentaalfilm.

1992. aasta juulist oktoobrini Eesti Vabariigi paranduslike tööde kolooniates filmitud teos esitab naisvang Pille loo, kus ta jutustab oma elust ja kiindumusest sarimõrvar Johannes-Andreas Hannisse.

"In paradisum" on režissöör Sulev Keeduse kolmas täispikk dokumentaalfilm ning esimene linateos, mille eest Eesti Filmiajakirjanike Ühing andis 1994. aastal Neitsi Maali auhinna.

2008. aastal esietendus Taanis sellest filmist inspireerituna Helsingis elava serblasest helilooja ­Jovanka Trbojevici muusikale loodud performatiivne ooper "Heart in a Plastic Bag" ("Süda kilekotis").

## Viited


## Välislingid

* "In paradisum" Eesti Rahvusringhäälingu portaalis Jupiter
Ahtme sõjavangide kalmistu

**Ahtme sõjavangide kalmistu** on kalmistu endise Ahtme küla alal Jõhvi kihelkonnas Virumaal, tänapäevase haldusjaotuse järgi Puru külas Jõhvi vallas ja Ahtme linnaosas Kohtla-Järve linnas Ida-Viru maakonnas. 

Kalmistu rajas Nõukogude okupatsioonivõim Saksamaa ja tema liitlaste sõjavangidele 1945. aastal 135. sõjavangilaagri jaoks. Esimesed matused on seal pärit 1945. aastast, viimane matus on arvatavasti 1950. aasta algusest, sest viimased vangid lahkusid laagrist märtsis 1950.

Kalmistu oli lääneedela-idakirde suunaline ristkülik, algse pindalaga umbes 0,7 ha. 

1950. aastatel rajati üle kalmistu loode-kagusuunaline uus Vana-Ahtme–Rausvere tee. Samuti 1950. aastatel kalmistu kõik hauatähised likvideeriti.

1999. aastal kalmistu uuest Vana-Ahtme–Rausvere teest edela poole (Puru küla alale) jääv osa korrastati ning sinna paigaldati uued tähised. Korrastatud kalmistuosa pindala on umbes 0,2 ha.

Kalmistu ei ole riiklik kultuurimälestis.

## Viited

## Välislingid
* Pärandkultuuri objekt: "Ahtme sõjavangide kalmistu" (251:HAU:002)
Sõjavangilaager nr 135

**Sõjavangilaager nr 135** oli Nõukogude–Saksa sõja ajal ja järel tegutsenud Nõukogude sõjavangilaager Saksamaa ja tema liitlaste sõjavangide jaoks.

## Eellugu
Sõjavangilaager nr 135 alustas tegevust 13. septembril 1943 Volga jõe äärses Rževi linnas ühena arvukatest sõjavangide jaotuspunktidest, kuhu sõjategevuse piirkondadest konvoeeriti vangistatud Saksa sõjaväelasi ja peale arvelevõtmist saadeti neid tapikorras kaugemal Nõukogude tagalas paiknevatesse kinnipidamiskohtadesse. Järgnevalt oli sõjavangilaager nr 135 Ingeris Volossovos.

Eesti alale toodi aastatel 1944–1945 üle ka 135. laager. Põlevkivibasseini rajati üldse kolm sõjavangilaagritː Vana-Ahtmesse, Kiviõlli ja Kohtla-Järvele (Kävasse).

## Laager Ahtmes
1944. aasta lõpus hakati tegema ettevalmistusi laagri üleviimiseks Vana-Ahtmesse. Algselt kasutati vangilaagrina ära Vana-Ahtmes paiknevat endist Saksa sõjavangilaagrit.

* Laagri juhtkond ja 1. osakond paiknesid Vana-Ahtmes endises Saksa sõjavangilaagris
* 2. osakond paiknes Kukrusel
* 3. osakond Tammikul
* 4. osakond Jõhvi mõisas endise 4. Üksiku Jalaväepataljoni alal
* 5. osakond asus Voka mõisas, kus oli laagri põllumajanduslik abimajand
* 6. osakond Viivikonnas 
* 7. osakond Eredal (vana Sompa kaevanduse vastas)

Ahtme laagrist kujunes Eesti üks suurimaid vangilaagreid, mis pidi korraga vastu võtma ligi 15000 sõjavangi, tegelikkuses selle arvuni ei jõutud. Esimesed 161 vangi konvoeeriti siia 28. veebruaril 1945 ja kuu aega hiljem oli seal juba 3539 sõjavangi. 10. aprilliks 1945 oli kirjas 5482 meest, nende seas oli 4644 sakslast, 382 austerlast, 243 poolakat, 95 tšehhi, 40 ungarlast, 36 prantslast, 36 jugoslaavlast, 3 luksemburglast ja 3 belglast. 31. juulil 1945 oli seal 6251 sõjavangi, nende seas 4013 sakslast, 987 poolakat, 283 austerlast, 277 tšehhi, 251 prantslast ja 149 ungarlast. 27. juunil 1948 oli sõjavange 11 005.

Vangid töötasid valdavalt põlevkivikaevanduste ja -tööstuste taastamisel. Ahtme laagrist kujunes ka jaotuslaager (etapilaager), kus saadeti vange edasi teistesse laagritesse ja nende allüksustesse. 

Laager suleti veebruaris 1950 ja viimased vangid lahkusid sealt märtsis 1950.

## Vaata ka
*Ahtme sõjavangilaagri kalmistu

## Viited

## Allikad
*Sõjavangilaagri nr 135 Valitsus. Eesti Rahvusarhiiv

## Välislingid
*Arthur Ruusmaa. "VE: sõjavangilaager nr. 135, Ahtme". www.virumaa.ee, 28. juuni 2002
Jüri – see mulk ehk mis tuul müürile...

**"Jüri - see mulk, ehk mis tuul müürile…"** on 2004. aastal esilinastunud kaheosaline dokumentaalfilm, mis jutustab filmilavastaja Jüri Müüri elust ja loomingust. Stsenarist ja režissöör Enn Säde on kommenteerinud, et "film tahab säilitada Jüri Müüri kui kaasalööja, mitte pealtvaataja fenomeni." 

Andres Laasik toob arvustuses välja, et film on rohkem kui filmitegija portree: "Enn Säde on suutnud ühest mehest rääkides vähemal või rohkemal määral filmi kaasa tõmmata Eesti ajalugu. Kas või see, et Jüri Müür teenis omal ajal lennuväe abiteenistuses, tehes alaealisena Saksa sõjaväes karjääri. Juba seal kujunes temast pilt kui ühest oma põlvkonna esindajast."

## Tunnustus

* 2005 Neitsi Maali - Eesti Filmiajakirjanike Ühingu aasta filmi auhind
* 2005 Eesti Vabariigi riiklik kultuuripreemia

## Viited


## Välislingid

* Remsu, Olev "Mees, kes ei osanud iial mõõtu pidada" Postimees (1.12.2004)
Kristrún Frostadóttir

**Kristrún Mjöll Frostadóttir** (sündinud 12. mail 1988 Reykjavíkis) on Islandi poliitik ja ökonomist. Alates 2024. aasta detsembrist on ta Islandi peaminister.

## Elulugu
Kristrún Frostadóttir sai 2011. aastal Islandi Ülikoolis bakalaureusekraadi majandusteaduse alal. 2014. aastal sai ta Bostoni Ülikoolis magistrikraadi majandusteaduse alal ja 2016. aastal Yale'i Ülikoolis magistrikraadi rahvusvahelistes uuringutes rõhuasetusega majanduspoliitikal ja rahvusvahelisel rahandusel. 2009–2010 töötas ta majandusõpingute kõrvalt Islandi Keskpanga presidendi büroos. Oli aastatel 2011–2012 Arion Panga ökonomist. 2013–2014 oli ta ajakirjanik Viðstaðiblaðiðis. 2014 aastal oli ta majandusteadlane peaministri büroo töörühmas. 2015–2017 töötas ta Investeerimispanga Morgan Stanley uurimisosakonna spetsialistina New Yorgis ja Londonis. 2017. aastal oli ta Islandi Kaubanduskoja ökonomist. 2017–2018 töötas ta Islandi Tööministeeriumi põllumajandustoodete hinnakomisjoni esimehena. 2018–2020 oli ta Islandi Ülikooli majandusteaduskonna dotsent. Aastatel 2018–2021 töötas ta Kvika Panga peaökonomistina.

2021. aastal valiti ta Alþingi liikmeks ja 2022. aastal Samfylkingini (Sotsiaaldemokraatliku Alianssi) esimeheks.

21. detsembrist 2024 on ta Islandi peaminister.

## Isiklikku
Kristrún Frostadóttir on abielus Einar Bergur Ingvarssoniga. Neil on kaks last (sündinud 2019 ja 2023).

## Viited
Rəsul Quliyev

**Rəsul Bayram oğlu Quliyev** (snd 10. detsembril 1947) on endine Aserbaidžaani poliitik, Aserbaidžaani Rahvusassamblee esimees aastatel 1993–1996.

## Vaata ka
* Aserbaidžaani Rahvusassamblee esimees
* Aserbaidžaani NSV Ülemnõukogu
* Rahvusassamblee (Aserbaidžaan)
* Aserbaidžaani poliitika
* Aserbaidžaani välispoliitika
* Aserbaidžaani erakondade loend
1998. aasta Aserbaidžaani presidendivalimised

**1998. aasta Aserbaidžaani presidendivalimised** toimusid 11. oktoobril 1998. Valimised võitis Uue Aserbaidžaani Partei liider Heydər Əliyev, kes kogus 78% häältest. Valimisaktiivsus oli väidetavalt 79%.

Valimised korraldati kontekstis, kus Aliyev oli Aserbaidžaanis võtnud "täieliku poliitilise kontrolli", tema erakond kontrollis parlamenti ning meedia oli sisuliselt riigistatud. Opositsioon boikoteeris valimisi, ainus suurem opositsioonikandidaat oli Etibar Məmmədov. Vaatlejate sõnul toimus valimistel mitmeid pettuseid ning võltsimisi. Məmmədov kaebas tulemuse kohtusse, kuid tema apellatsiooni ei võetud menetlusse.

Vaatlejate sõnul oleks tegelik tulemus olnud u 50–60% Aliyevile ning 25% Mammadovile.

## Viited
Aserbaidžaani põhiseadus

**Aserbaidžaani põhiseadus** (aserbaidžaani keeles *Azərbaycan konstitusiyası*) on Aserbaidžaani Vabariigi põhiseadus. See võeti rahvahääletusel vastu 12. novembril 1995 ning see on riigi esimene põhiseadus. Aserbaidžaani põhiseadus koosneb 5 peatükist, 12 jaost ja 147 artiklist. Seda on muudetud aastatel 2002, 2009 ja 2016. Artikli 147 järgi on sellel Aserbaidžaanis "kõrgeim õigusjõud".

## Viited

## Välislingid
* Ametlik ingliskeelne tõlge
Kvantdekoherentsus

**Kvantdekoherentsus** on koherentsuse kadumine. Dekoherentsust võib vaadelda kui informatsiooni kadu süsteemist keskkonda, kuna iga süsteem on lõdvalt seotud oma ümbruse energeetilise olekuga. Isoleeritult vaadelduna on süsteemi dünaamika mitteunitaarne (kuigi ühendatud süsteem ja keskkond koos arenevad unitaarse dünaamikaga). Seetõttu on süsteemi dünaamika üksi pöördumatu (inglise irreversible). Nagu igasuguse sidumise puhul, tekivad süsteemi ja keskkonna vahel põimumised. Need põhjustavad kvantinformatsiooni jagamist või ülekandmist ümbritsevasse keskkonda.

Kvantdekoherentsust uuritakse, et mõista, kuidas kvantsüsteemid muutuvad sellisteks, mida saab kirjeldada klassikalise mehaanika abil. Esialgsed uuringud, mis keskendusid kvantmehaanikast arusaama laiendamisele, on arenenud mitmes suunas ning eksperimentaalsed uuringud on kinnitanud mitmeid olulisi aspekte. Kvantarvutused tuginevad kvantkoherentsusele ning see on üks olulisemaid selle kontseptsiooni praktilisi rakendusi.

## Kontseptsioon
Kvantmehaanikas kirjeldatakse füüsikalisi süsteeme matemaatilise esitusviisi abil, mida nimetatakse kvantolekuks. Katsete tulemuste tõenäosused arvutatakse süsteemi kvantolekule rakendades Born'i reeglit. Kvantolekud võivad olla kas puhtad või segatud; puhtaid olekuid tuntakse ka kui lainefunktsioone. Puhta oleku omistamine kvantsüsteemile tähendab kindlust mõne mõõtmise tulemuse osas, st et eksisteerib mõõtmine, mille puhul üks võimalikest tulemustest esineb tõenäosusega 1.

Kui välised jõud või interaktsioonid puuduvad, areneb kvantolek aja jooksul unitaarse dünaamikaga. Selle tulemusel jääb kvantolek puhtaks. Siiski, kui süsteem pole täiuslikult isoleeritud – näiteks mõõtmise käigus –, jagatakse koherentsus keskkonnaga ja näib ajas kaduvat. Seda protsessi nimetatakse kvantdekoherentsiks või keskkondlikuks dekoherentsiks. Kvantkoherentsus ei kao tegelikult, vaid seguneb keskkonna paljude vabadusastmetega, sarnaselt sellega, kuidas energia klassikalises mehaanikas tundub kaduvat hõõrdumise tõttu, kuigi tegelikult muundub see soojuseks keskkonnas.

## Viited
Lelkowo

**Lelkowo** (saksa keeles *Lichtenfeld*) on küla Poolas Warmia-Masuuria vojevoodkonnas Braniewo maakonnas, Lelkowo valla halduskeskus. Lelkowo asub Venemaa (Kaliningradi oblasti) piirist 9 km kaugusel, Braniewost umbes 27 km idas ja Olsztynist ligikaudu 62 km põhjaloodes.

## Viited
Ama Ata Aidoo

**Christina Ama Ata Aidoo** (23. märts 1942 Abeadzi Kyiakor, Kullarannik – 31. mai 2023, Accra) oli Ghana proosakirjanik, luuletaja, näitekirjanik ja õppejõud.

Aidoo sündis Abeadzi Kyiakori külas, Saltpondi linna lähedal Kullarannikul (praeguse Ghana alal). Ta käis keskkoolis Cape Coastis. 1961–1964 õppis ta inglise keelt ja kirjandust Ghanas Legoni ülikoolis ning avaldas näidendi "The Dilemma of a Ghost". Seejärel õppis ta stipendiaadina loovkirjutamist Stanfordi ülikoolis Californias. 

Kodumaale naasnult töötas ta Ghana Ülikoolis ja Cape Coasti Ülikoolis. 1977. aastal ilmus tema esimene romaan "Our Sister Killjoy". 1982–1983 oli ta president Jerry Rawlingsi valitsuses Ghana haridusminister ja püüdis teha hariduse kõigile tasuta kättesaadavaks. 

1983. aastal kolis ta Zimbabwesse. Seal avaldas ta 1985. aastal luulekogu "Someone Talking to Sometime". 1988. aastal sai ta Fulbrighti stipendiumi ning töötas seejärel Richmondi Ülikoolis. Hiljem elas ta Ghanas, kus asutas 2000. aastal Mbaasemi fondi, et edendada ja toetada Aafrika naiskirjanikke.
Donna Haraway

**Donna Jeanne Haraway** (sündinud 6. septembril 1944 Denveris) on Ameerika Ühendriikide teadlane. 

Ta on töötanud Hawaii Ülikoolis (1971–1974), Johns Hopkinsi Ülikoolis (1974–1980) ja California Ülikoolis Santa Cruzis (alates aastast 1980).

Ta on panustanud ökofeminismi ja posthumanismi. 

## Tunnustus
*2025 Erasmuse preemia

## Teosed eesti keeles
*Haraway, Donna J. 2022. Küborgi manifest. Teadus, tehnoloogia ja sotsialistlik feminism 20. saj. lõpul. (I. Männniste, Toomas Kiho, tlk.) *Akadeemia* 11: 2047–2084, 12: 2241–2279.
*Haraway, Donna J. 2024. *Raskustes püsimine: Hõimuloome ktulutseenis*. (Aareleid, Epp, tõlk.; Marling, Raili, järelsõna.) Tallinn: Eesti Kunstiakadeemia Kirjastus.
BLIX

**BLIX** on Eesti tüdrukutebänd, mis asutati 2024. aastal. Ansambli koosseisu kuulub neli liiget: Mellin, Mimi, Lizell ja Brianna. Kollektiivi muusika- ja esitusstiil on tugevalt inspireeritud USA popstaaridest ja K-popist, ühendades üheks kunstiliseks tervikuks nii laulu kui tantsu. BLIX ansambli looming segab oma kõlapildis kokku poppi, R&B'd, räppi ning seda eesti keeles.

Tüdrukutebändi nimi BLIX on sõnamäng slängisõnast "pliks" ehk "" ning X-täht sümboliseerib kõigi liikmete kokku tulemist nelja raja ristteel. 

## Ajalugu
Tüdrukutebändi kokkupanek ja treeningperiood võttis aega paar aastat. Mellin ja Brianna kohtusid 2022 sügisel ning Mimi ja Lizell lisandusid aasta hiljem. Mitte keegi liikmetest varem üksteist ei tundnud ja nad leidsid üksteist peamiselt läbi tutvuste. Brianna ja Lizell on käinud lastena samas tantsutrennis ja esinenud koos laval üksteist mitte tundes. Mellin avastas Mimi esinemiselt. Teda laval nähes kirjutas Mellin teistele liikmetele ning kõik nõustusid, et Mimile peaks tegema ettepaneku tüdrukutebändiga liituda.  Mimi oli ettepanekuga nõus ning sellega olid liikmed olemas.

Debüütsingel "Võimatu" avaldati 17. juunil 2024. "Võimatu" sai Raadio 2 "Nädala debüüdi" tiitli. BLIXi teledebüüt oli Kanal 2 saates "Telehommik" hooaja viimases episoodis. Star FM hommikuprogrammi intervjuus avaldasid liikmed, et manageerivad kõike ise. 

## Diskograafia

### Singlid
* "Võimatu" - 17.06.2024

* "Hüpnoos" - 15.11.2024

* "Peegel" - 15.11.2024
* "Tahan veel" - 10.07.2025
* ”Tallinn 2000 (ÜKSI)” - 04.12.2025

## Viited


## Välislingid
BLIX tüdrukutebändi Spotify https://open.spotify.com/artist/2wE0DWgymAwJdaMI73aVjY?si=VNdLyVYFQDq8tQoQs1Rhww 

BLIX tüdrukutebändi YouTube'i kanal https://www.youtube.com/@BlixBand

BLIX tüdrukutebändi Instagram https://www.instagram.com/blixband

BLIX tüdrukutebändi TikTok https://www.tiktok.com/@blixband
Sikorsky MH-60 Jayhawk

**Sikorsky MH-60T Jayhawk** on mitmeotstarbeline kahemootoriline keskmise ulatusega helikopter, mida Ameerika Ühendriikide rannavalve (USCG) kasutab otsingu- ja päästetööde, korrakaitse ja merekeskkonnakaitse missioonide jaoks. Kopterit nimetati algselt HH-60J-ks, enne kui see 2007. aastal uuendati ja ümber nimetati.

Jayhawk on HH-3F Pelicani asendajaks valitud MH-60T kuulub Sikorsky S-70 helikopterite perekonda ja põhineb Ameerika Ühendriikide mereväe helikopteril SH-60 Seahawk. Kopterit hakati välja töötama 1986. aasta septembris ning esimene lend toimus 8. augustil 1989. Esimene MH-60J jõudis USCG teenistusse 1990. aastal. Kopteri tootmine lõppes 1996. aastal kui ehitatud oli 42 helikopterit.

Rannavalve alustas 2017. aastal MH-60T kopterite kasutusea pikendamise programmi. USCG kavatseb lõpuks jääda kasutama ainult MH-60T tüüpi koptereid ja loobuda MH-65 Dolphin kopterite kasutamisest.

## Kirjeldus

### Üldised omadused

* Meeskond: neli (kapten, piloot, kaks meeskonnaliiget)
* Pikkus: 19,76 m
* Tiibade siruulatus: 16,36 m
* Kõrgus: 5,18 m
* Tühimass: 6580 kg
* Maksimaalne stardimass: 9926 kg
* Jõuallikas: 2 × General Electric T700-GE-401C gaasiturbiini, mõlemad 1890 hj (1410 kW)

### Lennuomadused

* Maksimaalne kiirus: 333 km/h
* Tavakiirus: 260 km/h
* Lennuulatus: 1300 km
* Maksimaalne lennukõrgus: 1520 m

### Relvastus

* 1 7,62 × 51 mm M240H kuulipilduja uksel (MH-60T)
* 1 12,7 × 99 mm Barrett M82 püss (MH-60T)

## Viited
2024. aasta ujumise lühiraja maailmameistrivõistlused

**2024. aasta ujumise lühiraja maailmameistrivõistlused** olid **17.** ujumise lühiraja maailmameistrivõistlused, mis toimusid 10.–15. detsembrini Ungaris Budapestis.

## Eestlaste osalemine

Võistlustel osales 10 Eesti ujujat. Meestest kuulusid Eesti koondisse Kregor Zirk, Ralf Tribuntsov, Daniel Zaitsev, Alex Ahtiainen, Lars Kuljus, Ralf Roose ja Mark Iltšišin ning naistest Eneli Jefimova, Maria Romanjuk ja Mariangela Boitšuk.

Eesti kõigi aegade esimese medali lühiraja maailmameistrivõistlustel teenis Eneli Jefimova, kes võitis 100 meetri rinnuliujumises ajaga 1.03,25 pronksmedali.

## Tulemused
### Mehed
### Naised

## Medalitabel

## Viited

## Välislingid
* 2024. aasta ujumise lühiraja maailmameistrivõistlused FINA kodulehel
* Kõik tulemused
Mikromaailm

**Mikromaailm** ehk **mikrokosmos** (kreeka keelest *mikrós*, väike ja *kósmos*, (maailma)kord) on väikeste objektide maailm. Mikrokosmose paarismõiste on makromaailm ehk makrokosmos.

Mikrokosmose mõiste pärineb Vana-Kreekast, kuhu see jõudis vanast Pärsiast ja Indiast. Mikrokosmost kui inimese maailma võrreldi inimesevälise maailmaga, makrokosmosega. Inimese ja tema keskkonna kohta käiv võrdlus jäi muutumatuks kuni 16. sajandini.

Loodusteaduste üldise arengu tõttu ning eriti pärast mikroskoobi leiutamist mõistetakse mikrokosmose all kitsamalt mikroskoopilist maailma. Mikro- ja makrokosmose vahele jäävat ala, mida inimene on võimeline vahetult tajuma, hakati mikrokosmose asemel nimetama mesokosmoseks. Veelgi väiksema, alla 100 nanomeetrit jäävat molekulide ja aatomite maailma kohta on võetud kasutusele mõiste nanokosmos.
Robots, Zombies and Us

**"Robots, Zombies and Us: Understanding Consciousness"** ('Robotid, *zombie*d ja meie: teadvuse mõistmine') on Robert Kirki filosoofiline raamat. See ilmus 2017. aastal Bloomsbury kirjastuse väljaandel.

See on üldarusaadav raamat, mis pooldab funktsionalismi.
Makromaailm

**Makromaailm** ehk **makrokosmos** (kreeka keelest *makrós*, suur ja *kósmos*, maailm, ladina keeles *macrocosmus* või *maior mundus*) on filosoofilisest või religioossest vaatepunktist mõistetud maailm kui korrastatud tervik, “suur maailm”. 

Makrokosmose paarismõiste on mikrokosmos, "väike maailm", mille all mõistetakse makrokosmose osa, mis on teatud suhtes terviku, “suure maailmaga”. Paljudes religioossetes või filosoofilistes õpetustes vaadeldakse mikrokosmost kui makrokosmose kujutist. Sellised teooriad põhinevad enamasti eeldusel, et “väike maailm” – näiteks elusolend – kordab väiksemas skaalas universumi struktuuri, s.t peegeldab “suurt maailma”. Selles mõttes peetakse inimest ja selle keha mikrokosmosteks, mistõttu makrokosmose/mikrokosmose idee on paljude antropoloogiliste kontseptsioonide oluline osa. Tihti väidetakse ka, et mikrokosmos koosneb samadest elementidest kui makrokosmos. Selle taga on idee kõikehõlmavast maailmakorrast, kosmosest, mis on ühtsete põhimõtete järgi harmooniliselt korrastatud.
Þorbjörg Sigríður Gunnlaugsdóttir

**Þorbjörg Sigríður Gunnlaugsdóttir** (sündinud 23. mail 1978 Reykjavíkis) on Islandi jurist ja poliitik (Progressipartei).

Þorbjörg Sigríður Gunnlaugsdóttir lõpetas Islandi Ülikooli õigustaduse alal 2005. aastal. Magistrikraadi õigusteaduse alal omandas ta Columbia ülikoolis 2011. aastal. Ülikooli ajal töötas ta ajakirjanikuna ajalehes DV (Dagblaðið Vísir). 2007–2008 töötas ta prokuröri abina ja Reykjavíki politseiosakonna vägivallakuritegude osakonna juhatajana. 2008–2009 oli ta kohtunikuabi Reykjavíki ringkonnakohtus. Aastatel 2012–2013 töötas ta teadurina Islandi ülikoolis. 2013–2015 oli ta Riigiprokuratuuri prokuröri abi. 2015–2017 töötas ta Bifrösti Ülikooli õigusteaduskonna dekaanina. 2017. aastal oli ta sotsiaal- ja võrdõiguslikkuse ministri abi. Töötas aastatel 2018–2020 Peaprokuratuuri prokurörina. 2020. aastal sai asendusliikmena Alþingi liikmeks.

21. detsembrist 2024 on Þorbjörg Sigríður Gunnlaugsdóttir Islandi justiitsminister.

## Isiklikku
Ta on olnud abielus poliitik Ágúst Ólafur Ágústssoniga. Neil on kolm last.

## Viited